
Z A P I S N I K
s  15. sjednice Vijeća Mjesnog odbora Buzin, održane dana 31. kolovoza 2022. godine u objektu mjesne samouprave Buzin,
s početkom u 18:00 sati


NAZOČNI ČLANOVI VIJEĆA: Juraj Ban, Tomislav Jerčić, Meri Kralj, Stjepan Kranjčina

NENAZOČNI ČLANOVI VIJEĆA: Vid Ban

OSTALI PRISUTNI: 

Predsjedava Juraj Ban, predsjednik Vijeća.

Zapisnik vodi: Juraj Ban, predsjednik Vijeća

	
Predsjednik konstatira da je na početku otvaranja Sjednice nazočno 4 od ukupno 5 članova Vijeća, što znači da Vijeće može pravovaljano raspravljati i odlučivati te otvara 15. sjednicu Vijeća Mjesnog odbora Buzin. 


USVAJANJE ZAPISNIKA

	Bez rasprave, sa 4 glasa ˝ZA˝, Vijeće prihvaća tekst Zapisnika 14. sjednice održane 07. srpnja 2022. godine. 


USVAJANJE DNEVNOG REDA

Predsjednik Vijeća Mjesnog odbora Buzin predlaže uvrštavanje dvije dodatne točke Dnevnog reda.
1. Prijedlog za postavljanje znaka zabrane za pse- zaključak, donosi se
2. Prijedlog izvršenja rješenja o postavljanju prometne signalizacije – požurnica – zaključak, donosi se

Usvajanje Dnevnog reda:

Bez rasprave, sa 4 glasa ˝ZA˝, Vijeće je prihvatilo 

D N E V N I   R E D

1. Godišnji izvještaj o izvršenju Financijskog plana MO Buzin za 2021. – donosi se
2. Realizacija izvršenja akcija iz PKA 2022. – požurnica – zaključak, donosi se
3. Održavanje prometne signalizacije – obnova pješačkih prijelaza – zaključak, donosi se
4. Korištenje prostora – pristigli zahtjevi – zaključak, donosi se
5. Prijedlog za postavljanje znaka zabrane za pse- zaključak, donosi se
6. Prijedlog izvršenja rješenja o postavljanju prometne signalizacije – požurnica – zaključak, donosi se
7. Pitanja, prijedlozi i obavijesti
- rasprava o prijedlozima prioriteta PKA 2024. – 2026.
- izvještaj MUP PP Remetinac o sigurnosti na području GČ NZ - istok

Ad. 1. Godišnji izvještaj o izvršenju Financijskog plana MO Buzin za 2021. – donosi se
Članovi Vijeća od Predsjednika pismeno i usmeno su informirani o predmetu rasprave i odlučivanju.
Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Buzin za 2021.

Članak 1. 
Godišnji izvještaj o izvršenju Financijskog plana Mjesnog odbora Buzin za 2021. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	940.071,00
	940.071,00
	949.162,15
	100,97

	3
	RASHODI POSLOVANJA
	940.071,00
	940.071,00
	949.162,15
	100,97

	32
	Materijalni rashodi
	940.071,00
	940.071,00
	949.162,15
	100,97

	323
	Rashodi za usluge
	856.871,00
	856.871,00
	868.349,43
	101,34

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	856.871,00
	856.871,00
	868.349,43
	101,34

	 
	ODRŽAVANJE JAVNIH POVRŠINA
	257.702,00
	257.702,00
	247.168,28
	95,91

	 
	ODRŽAVANJE NERAZVRSTANIH CESTA
	599.169,00
	599.169,00
	621.181,15
	103,67

	329
	Ostali nespomenuti rashodi poslovanja
	83.200,00
	83.200,00
	80.812,72
	97,13

	3291
	Naknade za rad predstavničkih i izvršnih tijela, povjerenstava i slično
	79.000,00
	79.000,00
	80.812,72
	102,29

	3299
	Ostali nespomenuti rashodi poslovanja
	4.200,00
	4.200,00
	0,00
	0,00



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Buzin.





Ad. 2. Realizacija izvršenja akcija iz PKA 2022. – požurnica – zaključak, donosi se

Članovi Vijeća od Predsjednika su usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o realizaciji izvršenja akcija iz PKA 2022

1. Vijeće Mjesnog odbora Buzin raspravljalo je o realizaciji Plana prioriteta komunalnih aktivnosti Vijeća Gradske četvrti Novi Zagreb – istok u 2022. godini.

2. Vijeće Mjesnog odbora Buzin traži slanje požurnica i žurnu realizaciju sljedećih stavki iz Plana prioriteta komunalnih aktivnosti Vijeća Gradske četvrti Novi Zagreb – istok u 2022. godini:

2. IGRALIŠTA I ZELENE POVRŠINE
2.1. NOVE AKCIJE U 2022.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST U KUNAMA

	3.
	MO Buzin, Park Pijovčina, Buzinska cesta 17
	Buzin
	postavljanje garniture i roštilja
	34.600,00

	4.
	MO Buzin, NK Mladost - Buzin, Ulica mladosti I. odvojak 3
	Buzin
	zamjena ograde oko nogometnog igrališta
	180.600,00

	6.
	MO Buzin, Park Pijovčina, uz Buzinsku cestu i duž biciklističke staze
	Buzin
	postavljanje klupa
	40.000,00



3. Vijeće Mjesnog odbora Buzin naglašava da je zamjena ograde oko nogometnog igrališta apsolutni prioritet u odnosu na ostale dvije stavke, obzirom da je ograda u izrazito lošem stanju, dijelovi ograde su već pali na zelenu površinu, a ostali segmenti ograde predstavljaju direktnu opasnost za djecu i odrasle koja treniraju i igraju nogomet u NK Mladost-Buzin. 

4. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost, Vijeću Gradske četvrti Novi Zagreb-istok te Zagrebačkom holdingu – podružnici Zrinjevac.

Ad. 3. Održavanje prometne signalizacije – obnova pješačkih prijelaza – zaključak, donosi se

Članovi Vijeća od Predsjednika su usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o održavanju prometne signalizacije

1. Vijeće Mjesnog odbora Buzin raspravljalo je o održavanju prometne signalizacije u naselju Buzin.

2. Vijeće Mjesnog odbora Buzin suglasno je da je potrebno ponovo osvježiti bojom slijedeće lokacije pješačkih prijelaza:

· Križanje Buzinska cesta / Cebini
· Križanje Buzinski prilaz / Cebini

3. Vijeće Mjesnog odbora Buzin traži da postavi prometni znak tipa C02, na križanju Buzinske ceste / Cebina, obzirom da je isti otuđen.

4. Vijeće Mjesnog odbora Buzin traži da se što žurnije osvježe bojom pješački prijelazi, obzirom da se isti nalaze u zoni stajališta školskog autobusa i pravcu kretanja većeg broja djece.

5. Ovaj zaključak dostavlja se Gradskom ureda za obnovu, izgradnju, prostorno uređenje, graditeljstvo, komunalne poslove i promet, Gradskom uredu za mjesnu samoupravu, civilnu zaštitu i sigurnost, Vijeću Gradske četvrti Novi Zagreb-istok i Zagrebačkom holdingu d.o.o. Podružnici Zagrebačke ceste.

Ad. 4. Korištenje prostora – pristigli zahtjevi – zaključak, donosi se

Članovi Vijeća od Predsjednika su pismeno i usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o korištenju prostora MO Buzin

1. Vijeće Mjesnog odbora Buzin raspravljalo je o zahtjevu udruge „Moj roštilj“ za povremeno korištenje prostora mjesne samouprave Buzin, Buzinska cesta 20.

2. Vijeće Mjesnog odbora Buzin suglasno je da se odobri udruzi „Moj roštilj“ povremeno korištenje velike dvorane u prostoru mjesne samouprave Buzin, u terminu svaki ponedjeljak u mjesecu u vremenu od 20,00 do 22,00 sati te svaki petak u mjesecu u vremenu od 15,00 do 18,00 sati.

3. Ovaj Zaključak dostavlja se Vijeću Gradske četvrti Novi Zagreb-istok, Gradskom uredu za mjesnu samoupravu.
Ad. 5. Prijedlog za postavljanje znaka zabrane za pse- zaključak, donosi se

Članovi Vijeća od Predsjednika su usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o postavljanju znaka zabrane za pse

1. Vijeće Mjesnog odbora Buzin raspravljalo je o postavljanju znaka zabrane za pse u Parku Pijovčina.

2. Vijeće Mjesnog odbora Buzin suglasno je da je potrebno vratiti znake zabrane za pse u Parku Pijovčina koji su bili postavljeni, ali su otuđeni.

3. Vijeće Mjesnog odbora Buzin traži da se što žurnije vrate znakovi zabrane za pse u Parku Pijovčina na sve pozicije gdje su bili postavljeni. 

4. Ovaj zaključak dostavlja se Gradskom ureda za obnovu, izgradnju, prostorno uređenje, graditeljstvo, komunalne poslove i promet, Gradskom uredu za mjesnu samoupravu, civilnu zaštitu i sigurnost, Vijeću Gradske četvrti Novi Zagreb-istok i Zagrebačkom holdingu d.o.o. Podružnici Zrinjevac.

Ad. 6. Prijedlog izvršenja rješenja o postavljanju prometne signalizacije – požurnica – zaključak, donosi se

Članovi Vijeća od Predsjednika su usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o izvršenju rješenja o postavljanju prometne signalizacije

1. Vijeće Mjesnog odbora Buzin raspravljalo je o izvršenju rješenja o postavljanju prometne signalizacije u naselju Buzin.

2. Vijeće Mjesnog odbora Buzin suglasno je da je potrebno što žurnije izvršiti dva rješenja o postavljanju prometne signalizacije, i to: 
· Klasa: UP/1-340-08/22-002/559, Ur. br.: 251-10-41-1/003-22-2 
· Klasa: UP/I -340-08/22-002/559, Ur. br.: 251-10-41-1/003-22-3

3. Vijeće Mjesnog odbora Buzin traži da se što žurnije izvrše rješenja o postavljanju prometne signalizacije obzirom da je iste potrebno postaviti u zoni raskrižja u kojem vrlo često dolazi do prometnih nesreća s težim/lakšim posljedicama, a gdje se i u neposrednoj blizini nalazi stajalište školskog autobusa te svakodnevno prolazi veći broj djece, kao i ostalih sudionika u prometu, posebno pješaka.

4. Ovaj zaključak dostavlja se Gradskom ureda za obnovu, izgradnju, prostorno uređenje, graditeljstvo, komunalne poslove i promet, Gradskom uredu za mjesnu samoupravu, civilnu zaštitu i sigurnost, Vijeću Gradske četvrti Novi Zagreb-istok i Zagrebačkom holdingu d.o.o. Podružnici Zagrebačke ceste.

Ad. 7. Pitanja, prijedlozi i obavijesti
Predsjednik otvara raspravu.
Pitanja i prijedlozi članova Vijeća:

	Član Vijeća
	Komentar

	Svi
	Članovi VMO Buzin raspravljali su o prijedlozima prioriteta PKA za razdoblje od 2024. godine – do 2026. godine. Članovi VMO Buzin suglasni su da se u navedenom razdoblju uvrsti realizacija akcija za koje je prethodno tražena izrada tehničke dokumentacije. 

	Juraj Ban
	Izvještava o održanom koordinaciji na kojoj se govorilo o izvještaju MUP PP Remetinac o sigurnosti na području GČ NZ – istok. U bitnome, zamjenik načelnika VI. PP Zagreb, iznosi da je stanje sigurnosti na području GČ NZI zadovoljavajuće s obzirom da se bilježi pad izvršenja kaznenih djela za 16%, u odnosu na isto razdoblje 2021. godine te se bilježi i pad izvršenja prekršaja za 40%.

	Juraj Ban
	Izvještava da je završen postupak javne nabave za izradu tehničke dokumentacije za sljedeće:
· Okretište Ul. Mladosti I. odvojak – Izvođač: PROMPT PROJEKTIRANJE d.o.o.
· Ulica Krčmarići i Izvođač: CORNUS PROJEKT d.o.o.
· Raskrižje Av. V. Holjevca - Ulica Mladosti - Buzinski prilaz – Izvođač: nije još poznat

	Juraj Ban
	Izvještava da je upućen dopis putem elektroničke pošte Komunalnom redarstvu sa zahtjevom za uklanjanjem nepropisno odbačenog otpada kod velikog pomoćnog igrališta MK Mladost-Buzin, kao i zahtjev za košnjom korova u široj okolici lokacije. Komunalno redarstvo je izvijestilo da je izdan nalog za uklanjanjem nepropisano odbačenog otpada, kao i da će se pokrenuti postupak za košnjom korova.

	Juraj Ban
	Izvještava da su putem elektroničke pošte zaprimljeni dopisi kojima građani koji koriste biciklističku stazu traže da se upusti rubni kamen kod južnog čvora s autocestom. Predsjednik VMO je odgovorio na dopise da je VMO Buzin na svojim prijašnjim sjednicama razgovaralo o problematici upuštanja rubnog kamena, ne samo na spomenutoj lokaciji, već i kod BP Tifon. Slijedom tih razgovora, VMO Buzin je donijelo zaključak o upuštanju rubnog kamena na navedenim lokacijama, kao i zaključak da se isto uvrsti u prijedlog PKA23.

	Juraj Ban
	Izvještava da je zaprimljena obavijest od Gradske četvrti Novi Zagreb-istok kojom je zatraženo da predsjednici VMO dostave izjavu/obavijest da su u periodu od-do (tekućeg mjeseca) svi poslovi domara obavljeni.

	Juraj Ban
	Izvještava da je po dojavi građana početkom kolovoza saniran DTK šaht u ulici Cebini. Također, upućen je dopis putem elektroničke pošte Dojavnom centru i Zagrebačkim cestama da se sanira DTK šaht u ulici Bujini. 



Obzirom da više nije bilo pitanja, prijedloga i obavijesti, Sjednica je završena u 19,15 sati.


Zapisnik sastavio:							
Juraj Ban, mag. geogr.


KLASA: 024-08/22-003/1600
URBROJ:  251-13-11-9-22-2
Zagreb, 31. kolovoza 2022. godine 

Predsjednik 
Vijeća Mjesnog odbora
[bookmark: _GoBack]Buzin


Juraj Ban, mag. geogr.



